Вице-министр білім саласындағы өзекті бағыттарды атады
DATE: 14:48, 23 Мамыр 2019 | GMT +5
TITLE: Вице-министр білім саласындағы өзекті бағыттарды атады
URL: https://kaz.inform.kz/news/vice-ministr-bilim-salasyndagy-ozekti-bagyttardy-atady_a3529575/
META: DATE: 14:48, 23 Мамыр 2019 | GMT +5
TOTAL WORDS: 207
AUTHOR(S):
TEXT: «Біріншіден, «жоомемлекет-бизнес» форматының өзара іс-қимылын дамытуға қатысты. Бұл формат Қазақстан экономикасының бәсекеге қабілеттігін арттыруға негізделген. Осы арқылы біз қазақстандық жоғары мектептің экспорттық әлеуетін нығайтуды, шетел студенттері үшін ЖОО тартымдылығын көтеруді еңсереміз. Бұл мақсатты шешу кезінде барлық ресурстарды жұмылдыру керек, оның ішінде мемлекеттік органдар да қамтылуы тиіс. Себебі қазақстандық білім беру сапасы еліміз экономикасының бәсекеге қабілеттігіне тікелей байланысты. Осы орайда бизнес-серіктестерді тарту қажет. Бұл тұрғыда өңірлер мен олардың басшыларын біздің ЖОО-ларға қолдау көрсетуін сұраймын», - деді Ф. Жақыпова елордадағы «Инновациялық экономика үшін кәсіпкерлік білім» атты ІІІ халықаралық форумында. Оның сөзіне қарағанда, еңбек нарығында дайындалған әрі сұранысқа ие мамандар мәселесі өзекті күйінде қалып отыр. Соңғы кездері бұл тақырып жиі талқыланып келеді. «Біз бизнес-қоғамдастықты осы мәселеде авангард болуға шақырамыз. Сіздердің бастамаларыңызбен жаңа білім беру бағдарламалары әзірленуі тиіс», - деді вицеминистр. Мұнымен қоса ол жооларда құрылатын технопарктер мен бизнесинкубаторлар нәтижеге жұмыс істеуі тиіс екенін, осы салада ректорлар белсенді болуы керектігін атап өтті. Бұл ретте сұранысқа ие ғылыми зерттеулер жүргізіліп, экономикаға қажетті жаңа технологиялардың құрылуы маңызды. Бұдан бұрын хабарланғандай, елордада «Инновациялық экономика үшін кәсіпкерлік білім» атты ІІІ халықаралық форум өз жұмысын бастады. Форумның мақсаты - кәсіпкерлік білім беру саласында оқыту мен тәжірибе алмасу үшін ашық сараптамалық пікірталасқа аудиторияны тарту. Онда мамандар осы сектордағы білім беру бағдарламаларының үздік тәжірибелері мен трендтері туралы әңгімелейді
